
Poziv za sporočanje imen zaupnikov kandidatov

Predstavnike potrjenih kandidatur oziroma list kandidatov na lokalnih volitvah v Občini Dobje, ki bodo v nedeljo, 15. novembra 2026, obveščamo, da lahko v skladu s 46. in 47. členom Zakona o lokalnih volitvah Občinski volilni komisiji Občine Dobje sporočijo imena zaupnikov kandidatov oziroma list kandidatov najpozneje do ponedeljka, 9. novembra 2026.
Zaupniki kandidatov in list kandidatov so lahko navzoči pri delu volilnih odborov na voliščih in spremljajo njihovo delo. Predsednika volilnega odbora lahko opozorijo na morebitne nepravilnosti, ne smejo pa posegati v delo volilnega odbora, opravljati volilnih opravil ali dajati pojasnil oziroma navodil volivcem. Pri svojem delu ne smejo motiti ali ovirati dela volilnega odbora.
Za zaupnika je lahko določena oseba, ki:
· je vpisana v evidenco volilne pravice in ima volilno pravico v Občini Dobje;
· ni kandidat;
· ni član volilnega organa, vključno s predsednikom oziroma namestnikom.
Posamezni kandidat oziroma lista kandidatov ima lahko na posameznem volišču največ enega zaupnika.
Občinska volilna komisija Občine Dobje vsakemu zaupniku izda potrdilo, ki vsebuje njegovo ime in priimek, navedbo kandidata oziroma liste kandidatov, katere zaupnik je, ter volišče, za katero je določen. Zaupnik se na volišču izkaže z osebnim dokumentom in navedenim potrdilom.
Podatke o predlaganih zaupnikih na priloženem obrazcu pošljite ali osebno dostavite na naslov: Občinska volilna komisija Občine Dobje, Dobje pri Planini 26, 3224 Dobje pri Planini. 
Predlogi morajo prispeti k Občinski volilni komisiji Občine Dobje najpozneje do ponedeljka, 9. novembra 2026. Upošteva se datum prejema pri občinski volilni komisiji, ne datum oddaje pošiljke.

Predsednik občinske volilne komisije 
Bogomir Brložnik, univ. dipl. prav., 
l.r. 
Objaviti na: 
- spletni strani www.dobje.si 

